Valstybinių ir savivaldybių švietimo

įstaigų (išskyrus aukštąsias mokyklas)

vadovų, jų pavaduotojų ugdymui, ugdymą

organizuojančių skyrių vedėjų veiklos

vertinimo nuostatų

1 priedas

**(Švietimo įstaigos (išskyrus aukštąją mokyklą) vadovo metų veiklos ataskaitos forma)**

\_\_\_Pagėgių savivaldybės Pagėgių lopšelis-darželis\_\_\_

(švietimo įstaigos pavadinimas)

\_\_\_\_Nijolė Ulberkytė \_\_\_\_\_

(švietimo įstaigos vadovo vardas ir pavardė)

**METŲ VEIKLOS ATASKAITA**

\_\_2022-01-20\_\_ Nr. \_1\_\_

(data)

\_\_\_Pagėgiai\_\_\_

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)  **Strateginio 2021/2024 m. plano tikslai:**  1. Gerinti ugdymo kokybę, diegiant atnaujintą ugdymo turinį, individualizuotą, orientuotą į kiekvieno vaiko gebėjimus, taikant ugdymo metodų ir formų įvairovę.  2. Kurti, plėtoti saugią, sveiką ir inovatyvią ugdymo(si) aplinką.  3. Įstaigos bendradarbiavimo su šeima plėtotė.  **2021 metų veiklos plano tikslas:**  1. Gerinti ugdymo kokybę, diegiant atnaujintą ugdymo turinį, orientuotą į kiekvieno vaiko gebėjimus.  2021 m. veiklos plano uždaviniai:    1. Siekti kiekvieno vaiko ugdymo(si) pažangos, teikiant kokybišką ugdymą.  2. Tobulinti pedagogų kompetencijas ir kvalifikaciją.  3. Tobulinti ikimokyklinio ir priešmokyklinio amžiaus vaikų ugdymosi pasiekimų vertinimą.  Pedagogų veiklos efektyvumo gerinimui, pedagogų posėdžių metu daug dėmesio skyrėme projektinės veiklos tobulinimui. 2021 m. pedagogės aktyviai dalyvavo projektinėje veikloje: sausio-kovo mėn. lopšelis-darželis organizavo, parengė ir vykdė respublikinį ikimokyklinio ir priešmokyklinio amžiaus vaikų, tėvų ir pedagogų projektą „Mano kraštas - kur aš žaidžiu, svajoju, gyvenu“. Visa lopšelio-darželio bendruomenė, ugdytinių tėvai aktyviai dalyvavo įgyvendinant projektą. Skatinu pedagoges dalyvauti tarptautiniuose eTwinning projektuose. Pedagogės dalyvavo projektuose: „Emocijų paletė“ - socialinio-emocinio intelekto ugdymui, „Žiemos laikotarpio atspindys mūsų aplinkoje“- pagarbos gamtai, gamtos grožiui, vaikų kūrybiškumo ugdymui. Ugdytiniai ir pedagogės aktyviai dalyvavo respublikiniuose projektuose: „Sveikatiada‘ ir „Sveikata visus metus“, „Šypsena-kelias į draugystę“, „Tik trys raidelės, bet daug žodelių‘, „Kaziuko kepurė“, „Daug grybų aš miške radau“, „Padovanokim gerą nuotaiką ir šypseną“, „Nykštukų Kalėdos“. Vyko pedagogų parengti ir grupėse įgyvendinti projektai – „Pasitinkame pavasario giesmininkus“, „Aš ir mano šeima“, „Mokausi būti saugus“, „Ruduo – gėrybių metas“, „Gražus tavo drabužėlis“, „Vasaros pramogos“. Pedagogės įgijo komandinio darbo patirties, gilino dalykines kompetencijas, vaikams įdomiai, išradingai, patraukliai perteiktas ugdymo turinys.  Pedagogų tarybos posėdyje aptarti prevencinių veiklų grupėse stebėsenos rezultatai. Priešmokyklinės grupės ugdytiniai sėkmingai dalyvauja tarptautinės socialinių emocinių įgūdžių programos „Zipio draugai“ veiklose, dalyvavo programoje draugiškoji SEU olimpiada „Dramblys“. Bendradarbiaujant su Šilutės visuomenės sveikatos biuro psichologe, priešmokyklinukai dalyvavo užsiėmimuose „Emocijų mokyklėlė“. Į ikimokyklinio ugdymo grupių ugdymo turinį sėkmingai integruota „Alkoholio, tabako ir kitų psichiką veikiančių medžiagų vartojimo prevencijos“ programa. Siekiant saugoti ir stiprinti vaiko sveikatą, integruota įstaigos parengta sveikatos stiprinimo programa „Noriu būti sveikas“. Gerėja socialinė kompetencija, ugdytiniai geba įvardinti jausmus, atpažinti emocijas, ugdomi saugaus elgesio įgūdžiai, stiprinama vaikų sveikata.  Atnaujinti ugdomosios veiklos stebėjimo kriterijai, parengtos veiklų stebėjimo formos, susitarta dėl geros veiklos kriterijų. Vykdyta visų pedagogių ugdomosios veiklos stebėsena, ugdomosios veiklos analizė, siekiant ugdomosios veiklos uždavinių ir rezultato dermės. Stebėsenos rezultatai panaudoti pedagogių profesinei kompetencijai tobulinti, kvalifikacijos tobulinimo prioritetams numatyti. Vestos atviros ugdomosios veiklos „Kolega-kolegai“, dalintasi gerąja patirtimi, pristatytos pedagogių sukurtos metodinės priemonės.  Įdiegtas elektroninis dienynas. Pedagogams vyko mokymai, nuo gruodžio mėn. veikla planuojama elektroniniame dienyne, efektyviau perduodama informacija, sprendžiamos iškilusios problemos. Sklandžiam darbui su elektroniniu dienynu užtikrinti, grupėse įdiegtas internetinis ryšys, grupės aprūpintos nešiojamais kompiuteriais.  Mokslo metų pabaigoje su pedagogais vykdyti metiniai pokalbiai. Pedagogai įsivertino veiklą, išgrynino stipriąsias ir silpnąsias sritis. Nustatytos pedagogų veiklos tobulintinos sritys padėjo pasirinkti tikslines kvalifikacijos tobulinimo programas, mokymus, seminarus. Vidutiniškai kiekvienas pedagogas kvalifikacijos tobulinimo renginiuose dalyvavo daugiau, kaip po 5 dienas per metus. Pedagogės dalyvavo: „Inkliuzinio ugdymo mokymai specialistams, dirbantiems su ikimokyklinio amžiaus vaikais, turinčiais raidos sutrikimų“, „Vaikų pasiekimų vertinimas ir įsivertinimas ikimokyklinio ugdymo įstaigose“, „STEAM panaudojimo galimybės ikimokykliniame ugdyme“, „STEAM ikimokykliniame ugdyme įgyvendinant „eTwinning“ projektus“, „Vertinimas, individualizavimas, diferencijavimas ir savivaldus mokymasis ikimokykliniame ugdyme“ ir kt. Logopedė dalyvavo respublikinėje metodinėje - praktinėje konferencijoje „Edukacija kitaip. Idėjos ir galimybės ikimokyklinio ir priešmokyklinio amžiaus vaikų ugdymui“ ir skaitė pranešimą „Edukacinių inovacijų raiška kuriant gamtos pažinimą logopedinių užsiėmimų metu. Projektų analizė“. Bendradarbiaujant su Šilutės visuomenės sveikatos biuro psichologe visi darbuotojai dalyvavo streso valdymo praktiniuose užsiėmimuose. Įgyvendinant perspektyvinę 2020/23 m. atestacijos programą, 2021 m. vienai auklėtojai suteikta ikimokyklinio ugdymo mokytojo metodininko kvalifikacinė kategorija.  Atnaujintas Pagėgių lopšelio-darželio ikimokyklinio ir priešmokyklinio amžiaus vaikų ugdymosi pasiekimų vertinimo tvarkos aprašas. Susitarta dėl vaikų pasiekimo vertinimo ir dokumentavimo. Vykdyta vaikų ugdymosi pasiekimų vertinimo stebėsena. Įvertinę vaiko pasiekimus, gebėjimus, žinodami jo pomėgius ir poreikius, planavome veiklas, kūrėme aplinką, parinkome tinkamiausias priemones, metodus ir būdus, individualizavome ugdymą, suteikėme tėvams informaciją apie vaiko ugdymą(si), individualią vaiko pažangą. Mokslo metų pabaigoje, atlikus galutinį vertinimą, nustatėme, kad pagal savo galias ir individualius poreikius, pažangą padarė visi įstaigą lankę vaikai, priešmokyklinukai pasiruošę lankyti mokyklą.  Siekiant ugdyti vaikų saviraišką, įtraukti į įstaigos veiklą bendruomenę, vyko suplanuoti tradiciniai renginiai: dalyvavome pilietinėje inciatyvoje „Atmintis gyva, nes liudija“, Vasario -16- sios minėjime, „BE PATYČIŲ“, „Aš ir mano šeima“, „Kelionė į metų laikus“, „Lik sveikas, darželi“, vaikų Tarptautinės dienos minėjime, „Rudens gėrybių fiesta“, dalyvavome akcijoje „Darom“, respublikinėje Judumo savaitėje, Tolerancijos dienos minėjime, vyko Kalėdiniai-Adventiniai renginiai. Lopšelio-darželio bendruomenė aktyviai dalyvavo respublikinėse ir įstaigos parodose: „ Žiemos puokštės“, „Senių besmegenių šou“, „Miestas kuriame aš gyvenu, augu ir kuriu“, „Žiedelis Lietuvai“, „Užgavėnių kaukės“, Mūsų giesmininkai“, „Rudens puokštė“, „Dovanų maišelis. Tvarus laikraščių gyvenimas“, „Kalėdinis eglutės žaisliukas“, „Velykų belaukiant“, „Ką slepia vandenynas?“, „Pavasarinės pievos gyventojai“, „Namai, namučiai, nors ir po smilga“.  Lopšelio-darželio tarybos posėdžiuose buvo nagrinėjami įstaigos bendruomenei svarbūs klausimai: įstaigos darbo organizavimas vasaros mėn., vaikų saugumo užtikrinimas lauko erdvėse, efektyvus 1,2% paramos lėšų panaudojimas. Iš paramos lėšų įsigyta žaidimų aikštelė. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1.  Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys(toliau – užduotys) | Siektini rezultatai | Rezultatų vertinimo rodikliai(kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1.Tobulinti ugdymo turinio ir ugdomųjų veiklų kokybę. | Tobulinti mokytojų ir ugdomosios veiklos vertinimą. | Atnaujinti ugdomosios veiklos stebėjimo kriterijai, parengtos veiklų stebėjimo formos. Parengta pedagogų metinės veiklos vertinimo pokalbio tvarka. Susitarta dėl pedagogų metinės veiklos ataskaitos formos. | 2021 m. lapkričio 11 d. direktoriaus įsakymu Nr. V-26 patvirtintas “Pagėgių lopšelio-darželio ugdomosios veiklos stebėsenos tvarkos aprašas“, susitarta dėl dokumentavimo ir veiklos stebėjimų formų (priedai 1,2,3,4), susitarta dėl geros veiklos kriterijų.  2021 m. gegužės 18 d. direktoriaus įsakymu Nr. V-13 patvirtintas “Pagėgių lopšelio-darželio metinio pokalbio su ikimokyklinio ir priešmokyklinio ugdymo pedagogais ir pedagoginiais darbuotojais tvarkos aprašas“, susitarta dėl pedagogų metinės ataskaitos formos. Birželio mėn. vykdyti metiniai pokalbiai, numatytos pedagogų veiklos tobulintinos sritys. |
| 1.2. Tobulinti įstaigos ikimokyklinio ir priešmokyklinio amžiaus vaikų ugdymosi pasiekimų vertinimą. | Atnaujinti ikimokyklinio ir priešmokyklinio amžiaus vaikų ugdymosi pasiekimų vertinimo tvarkos aprašą. Susitarti dėl vaikų pasiekimų vertinimo dokumentavimo. | Atnaujintas Pagėgių lopšelio-darželio ikimokyklinio ir priešmokyklinio amžiaus vaikų ugdymosi pasiekimų vertinimo tvarkos aprašas. Įvertinti ikimokyklinio ir priešmokyklinio ugdytinių ugdymosi rezultatai. Parengtos ir patvirtintos vaikų pasiekimų dokumentavimo formos. | 2021 m. gruodžio 27 d. direktoriaus įsakymu Nr. V- 33 atnaujintas ir patvirtintas „Pagėgių lopšelio-darželio ikimokyklinio ir priešmokyklinio amžiaus vaikų ugdymosi pasiekimų vertinimo tvarkos aprašas“. Patvirtintos vaikų pasiekimų dokumentavimo formos el. dienyne. Nuo 2022 m. sausio vaikų ugdymosi pasiekimai žymimi el. dienyne. Pirminio ir antrinio vertinimo suvestinės aptarimui, pateikiamos lapkričio ir gegužės mėn. |
| 1.3. Elektroninio dienyno ikimokyklinio ir priešmokyklinio grupėse įvedimas. | Įdiegti elektroninį dienyną. Elektroniniame dienyne vykdomas ugdomosios veiklos planavimas, vaikų lankomumo žymėjimas, pasiekimų vertinimas. Gerėja (spartėja) tėvų ir pedagogų informavimas lankomumo ir ugdymo klausimais. | Įdiegtas elektroninis dienynas. Tėvai turi prieigą prie elektroninio dienyno, susipažįsta su vaikų pasiekimais, ugdymo turiniu, įstaigoje vykdoma veikla. Pedagogai gauna informaciją apie vaikų nelankymą ir nelankymo priežastis. Suorganizuoti mokymai, pedagogai savo veiklą planuoja elektroniniame dienyne. | 2021 m. gruodžio mėn. pasirašyta bendradarbiavimo sutartis Nr. 599 su el.dienyno paslaugų teikėju “Mūsų darželis”. Direktoriaus įsakymu Nr. V-34 patvirtinti “Pagėgių lopšelio-darželio el.dienyno tvarkymo nuostatai”, paskirti atsakingi (administruojantys ir vykdantys stebėseną) asmenys.  Elektroniniame dienyne vykdomas ugdomosios veiklos planavimas, vaikų lankomumo žymėjimas, pasiekimų vertinimas. Lapkričio mėn. 9 d. Zoom platformoje vyko mokymai pedagogams dėl darbo su el. dienynu. |
| 1.4. Užtikrinti efektyvią lopšelio-darželio veiklą. | Parengti lopšelio-darželio veiklą reglamentuojantys dokumentai, atitinkantys galiojančių teisės aktų reikalavimus. | Iki rugsėjo mėn. atnaujintos Vidaus darbo ir tvarkos taisyklės, iki 2021m. rugsėjo atnaujintas Inventorizacijos tvarkos aprašas, parengti ir atnaujinti tvarkų aprašai, kiti lopšelio-darželio veiklą reglamentuojantys dokumentai. | 2021 m. spalio mėn. 28 d. direktoriaus įsakymu Nr. V-22 patvirtintos „Pagėgių lopšelio-darželio inventorizacijos taisyklės. 2021 m. metinė inventorizacija vyko vadovaujantis naujomis patvirtintomis taisyklėmis. 2021 m. balandžio 14 d. įsakymu Nr. V-9 patvirtinta Pagėgių lopšelio-darželio vidaus kontrolės politika, padedanti užtikrinti įstaigoje teisės aktuose numatytų reikalavimų laikymąsi. 2021 m. lapkričio 24 d. direktoriaus įsakymu Nr. V-30 patvirtintas Pagėgių lopšelio-darželio pedagogų etikos kodeksas. Paskirtis -padėti įstaigos pedagogams ir bendruomenei suprasti neetiško elgesio problemas, kurios gali kilti darbinėje veikloje bei padėti jas spręsti.  Suderinus ir pritarus įstaigos Darbo tarybai, Įstaigos tarybai 2021 gruodžio 28 d. įsakymu Nr. V-32 atnaujintos ir patvirtintos Vidaus darbo ir tvarkos taisyklės, reglamentuojančios bendruomenės narių tarpusavio santykius darbo procese, jų socialines garantijas. |
|  |  |  |  |

**2.  Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
|  |  |
| 2.2. |  |
| 2.3. |  |
| 2.4. |  |
| 2.5. |  |

**3.  Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1.Glaudžiai bendradarbiaujant su steigėju nuo spalio mėn. atidaryta 9 gr. | Užtikrintas paslaugų prieinamumas. Didesniam vaikų skaičiui (vaikams iš socialinės rizikos šeimų) teikiamas ikimokyklinis ugdymas. Grupė aprūpinta reikiamomis ugdymo priemonėmis. Vykdyta darbuotojų atranka, priimti specialistai. |
| 3.2.Didėjant grupių ir vaikų skaičiui, inicijavau ir pasirūpinau virtuvės inventoriaus papildymu ir atnaujinimu. | Nupirktas talpesnis šaldiklis, pakeistas produktų dalinimo stalas maisto sandėlyje. Nupirkta indaplovė Užtikrintas maisto produktų laikymas, apdorojimas ir išdavimas laikantis maisto produktų saugos reikalavimų. Sparčiau plaunami indai, laikantis reikalavimų. |
| 3.3.Inicijavau ir teikiau prašymą Pagėgių savivaldybės merui dėl specialaus pedagogo ir socialinio pedagogo etatų įsteigimo lopšelyje-darželyje. | Parengti specialaus pedagogo ir socialinio pedagogo pareigybių aprašai, patvirtinti direktoriaus įsakymu 2021 m. gruodžio 28 d. Nr. V – 36. Nuo 2022 m. sausio 1 d., vaikams turintiems spec. poreikius teikiama specialiojo pedagogo paslauga. Socialinis pedagogas padeda riziką patiriančioms šeimoms tobulinti socialinius įgūdžius, visai lopšelio-darželio bendruomenei bendravimą grįsti tolerancija ir supratingumu. |
| 3.4. Ugdymo aplinkai lauke gerinti, inicijavau ir pasirūpinau lauko įrenginių įsigijimu. | Ugdymo aplinkai lauke gerinti, įsigyta žaidimų aikštelė 2000,00 eur. iš 1,2 % paramos lėšų ir 3 karuselės už 2502,00 eur. iš tėvų lėšų. |
| 3.5. Visose grupėse įdiegtas internetinis ryšys. | Sklandžiam darbui su elektroniniu dienynu užtikrinti, grupėse įdiegtas internetinis ryšys, grupės aprūpintos nešiojamais kompiuteriais. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai(kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |
| 4.4. |  |  |  |
| 4.5. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6.   Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7.  Kompetencijos, kurias norėtų tobulinti**

|  |
| --- |
| 7.1. Gebėjimo vertinti ir įsivertinti kompetenciją. |
| 7.2. Informacijos valdymo kompetencija. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos                           (parašas)                                     (vardas ir pavardė)                      (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko          (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)